L’Agrupació Musical Los Silos acomiada el curs en l’Auditori de la Casa de Cultura
2025-07-24

Mentre la Banda Simfònica de l’Agrupació Musical Los Silos continua preparant la seua participació, el pròxim 24 de juliol, en el Certamen Internacional de Bandes de Música Ciutat de València, en la Secció d’Honor, l’entitat ha marcat a tot el municipi de Burjassot una nova data en el calendari: el 19 de juny, dia en el qual oferiran el seu concert de final de curs a partir de les 11:30 hores.

Un concert que tindrà com a escenari l’Auditori de la Casa de Cultura de Burjassot i que comptarà amb la participació de la Prebanda i de la Banda Juvenil, sense oblidar la percussió, el calaix flamenc, la dolçaina i als alumnes de música i moviment que també mostraran tot allò que han aprés al llarg del curs 2015/2016.

El concert donarà també el tret d’eixida a les audicions de final de curs que, del 22 al 29 de juny, inundaran Burjassot de la millor música, la de l’Agrupació Musical Los Silos.